Mér er ekki beint hlátur í huga þegar ég les fréttir af því að sá leikmaður sem ég hlakkaði mest til að sjá á EM , okkar eigin Ryan Babel , hafi rifið liðbönd í ökkla á æfingu í morgun og muni því missa af Evrópumótinu með öllu . Þá er ekki vitað hversu lengi Babel verður frá en það má slá því á fast að þetta mun allavega þýða að hann byrjar að æfa á fullu síðar en aðrir leikmenn Liverpool á komandi undirbúningstímabili . Ég lenti reyndar sjálfur í svipuðum meiðslum í febrúar síðastliðnum . Þá skaddaði ég liðbönd , sem er ekki það sama og að rífa þau því þau tognuðu en rifnuðu ekki alveg . Ég þurfti að hvíla fótinn algjörlega í fjórar vikur áður en ég gat farið að spila / æfa aftur og nú , þremur mánuðum síðar , finn ég enn til þegar ég sparka með vinstri fætinum . Ef Babel hefur rifið liðbönd , sem er enn alvarlegra , get ég ímyndað mér að þetta sé minnst mánuður frá áður en hann má byrja að hreyfa sig aftur . Vonum að þetta sé ekki alvarlegra en svo að hann geti byrjað að æfa í júlí . En djöfull , Evrópumótið er skyndilega orðið helmingi áhugaminna fyrir mér . Þar fór eini áhugi minn á hollenska landsliðinu . Eina sem ég hef í raun áhyggjur af er hvort hann verði búinn að ná sér fyrir undirbúningstímabilið hjá okkur , það eitt skiptir máli í mínum huga . En með Ribery , afhverju ekki ? Það væri þó frábær kaup ( svona fyrirfram ) . Sjáið þið þetta fyrir ykkur : Reina Arbeloa , Carra , Skrtel / Agger , Aurelio Masch , Alonso Ribery , Gerrard , Babel Torre … spurning auðvitað með sölu á Alonso og kaup á Barry sem og bakvarðastöðurnar . En þetta lið lítur nú bara alls ekki svo illa út … Holland var alltaf mitt lið . Svo breyttist eitthvað , ákveðinn maður ákvað að ganga til ákveðis liðs og eyðileggja það allt fyrir mér . Ég kem aldrei til með að halda með Hollandi eftir að hafa séð ákveðin hrossakjaft í appelsínugulu treyjunni sem ég dáði svo mikið . RVN , farðu til andskotans ! Held það sé fátt jákvætt við þetta . Held að það sé nú auðveldara að jafna sig eftir tveggja vikna fótboltamót heldur en erfið öklameiðsli . Þar að auki vilja Hollendingar svo ræna honum frá okkur til að spila á Ólympíuleikunum , sem eru hvenær , í águst eða september ? Ég held þetta sýni bara enn frekar fram á nauðsyn þess að ná okkur í tvo kantmenn í sumar .